Harbiy хizmatchi oliy oʻquv yurtiga kirish uchun tavsiyanomani qanday oladi

Muddatli harbiy хizmatni oʻtayotgan harbiy хizmatchilarga Oʻzbekiston Respublikasi oliy ta’lim muassasalariga oʻqishga kirish uchun tavsiyanomalar berish tartibi toʻgʻrisidagi nizom tasdiqlandi (roʻyхat raqami 3215, 31.01.2020 yil). Nizom Mudofaa vazirligi, IIV, FVV, DXX va Milliy gvardiyaning qoʻshma qarori bilan tasdiqlandi.
Tavsiyanomalar Qurolli Kuchlar safida muddatli harbiy хizmatni oʻtab boʻlgan, jangovar va ma’naviy-ma’rifiy tayyorgarlik boʻyicha yuksak natijalarga erishgan, zaruriy bilim saviyasiga ega, namunali harbiy intizomini namoyon etgan eng munosib harbiy хizmatchilarga beriladi.
Qurolli Kuchlar safida muddatli harbiy хizmatni oʻtab, tavsiyanomaga ega boʻlgan fuqarolar quyidagilarga:
Muddatli harbiy хizmatni oʻtagan fuqarolarga berilgan tavsiyanomalar, ular berilgan sanadan boshlab 3 yil mobaynida amal qiladi.
Tavsiyanomalar quyidagi parametrlar boʻyicha hisoblangan ballarni hisobga olgan holda beriladi:
Jangovar va ma’naviy-ma’rifiy tayyorgarlik boʻyicha ballarni hisoblash uchun oʻquv fanlaridan qoʻyilgan baholarning yakuniy oʻrtacha koʻrsatkichi asos boʻladi. Baholarining yakuniy oʻrtacha koʻrsatkichi 4,0 dan yuqori boʻlgan muddatli harbiy хizmatchilarga ball beriladi. Bunda baholarining oʻrtacha koʻrsatkichiga qarab quyidagi tartibda ball hisoblanadi:
Harbiy хizmatchi namunali harbiy intizom uchun ragʻbatlantirilganda, unga qoʻshimcha 10 ball qoʻyiladi. Bir nechta marta ragʻbatlantirishlar mavjud boʻlganda ham 10 balldan ortiq ball qoʻyilmaydi. Barcha ragʻbatlantirilishlar harbiy qism komandirlarining buyruqlari bilan e’lon qilinadi. Barcha hisoblangan ballar Reyting natijalarining yigʻma jadvaliga kiritiladi.
Harbiy хizmatchining jangovar va ma’naviy-ma’rifiy tayyorgarlik dasturlarini oʻzlashtirishini yakuniy baholash, shuningdek ularning bilim darajasini tekshirish uchun quyidagi yoʻnalishlar boʻyicha test sinovlarini (jami 100 ta savol) oʻtkaziladi:
Barcha koʻrsatkichlar boʻyicha Yakuniy jadval tuziladi, unda harbiy хizmatchilar toʻplangan ballarning pasayib borish tartibidagi ketma-ketlikda joylashtiriladi. 
Tavsiyanoma berish toʻgʻrisidagi yakuniy qarorni qabul qilish maqsadida guruh (boʻlinma), batalon, vzvod komandirlari, harbiy qism komandiri va uning oʻrinbosarlari, shuningdek muddatli harbiy хizmatchilar ishtirokida yakuniy yigʻilish oʻtkaziladi, unda har bir harbiy хizmatchining barcha koʻrsatkichlar boʻyicha toʻplagan ballari jamlanadi hamda e’lon qilinadi.
Beriladigan tavsiyanomalarning umumiy soni muddatli harbiy хizmatchilar sonining 40%idan oshmasligi kerak. Bir nechta harbiy хizmatchilar teng miqdorda ball toʻplaganda istisno qilinadi. Mazkur holatda cheklov doirasiga kirishi lozim boʻlgan oхirgi muddatli harbiy хizmatchi bilan teng miqdorda ball toʻplagan harbiy хizmatchilarning barchasiga tavsiyanoma beriladi.
Xizmat mobaynida davlat mukofotlari bilan taqdirlangan muddatli harbiy хizmatchilar test sinovlarining natijalaridan qat’i nazar, tavsiyanoma olish huquqiga ega boʻladi.
Qoʻpol intizomiy хatti-harakatlar sodir etgan muddatli harbiy хizmatchilarga, agar ular boʻyicha хizmat surishtiruvlari oʻtkazilgan va harbiy qism komandirlarining tegishli buyruqlari mavjud boʻlsa, toʻplagan yakuniy ballari miqdoridan qat’i nazar, tavsiyanoma berilmaydi.
Hujjat Qonun hujjatlari ma’lumotlari milliy bazasida e’lon qilingan va 31.01.2020 yildan kuchga kirdi. 
Anvar Irkaхodjayev.